Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 523/13/2201	Dunajská Streda, 3.4.2014
EEČ : 2-16-115-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
           v období od 1. januára 2013 doposiaľ vrátane mesiaca február 2014 s výnimkou mesiaca február a máj 2013, kedy z titulu výživného uhradil mesačne sumu vo výške XXXXX eur, v júni XXXXX,- eur, v júli XXXXX eur a XXXXX- eur, od augusta 2013 doposiaľ vrátane február 2014 mesačne po XXXXX,- eur v mieste trvalého bydliska  XXXXX, XXXXX okres Dunajská Streda a všade tam, kde sa v tomto období zdržiaval, zanedbával plnenie vyživovacej povinnosti voči svojej dcére XXXXX, XXXXX, dieťa vo výchove a starostlivosti matky, hoci zo Zákona o rodine, ako aj z rozsudku Okresného súdu Dunajská Streda č. k. XXXXX zo dňa 10.10.2008 mu vyplýva táto povinnosť prispievať na výživu sumou XXXXX eur XXXXX,- Sk), ktoré výživné bolo zvýšené na základe rozsudku Okresného súdu Dunajská Streda č. k. XXXXX zo dňa 16.4.2012, ktoré nadobudlo právoplatnosť dňa 18.4.2013 v spojitosti s dopĺňacím rozsudkom č. k. XXXXX a rozsudkom Krajského súdu v Trnave č. k. XXXXX zo dňa 27.2.2013 na sumu XXXXX eur mesačne vždy do 15-tého dňa  toho ktorého mesiaca k rukám dospelej dcéry XXXXX a dlh na zročnom výživnom za obdobie od 21.9.2011 do 16.4.2012 vo výške XXXXX eur  mu súd povolil splácať spolu s bežným výživným mesačne po XXXXX,- eur pod stratou výhod splátok, pričom o dcéru nejavil žiadny záujem, nepodieľal sa na jej výchove, čím mu vznikol dlh na výživnom k rukám XXXXX za horeuvedené obdobie vo výške XXXXX eur, 

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Poverený príslušník Obvodného oddelenia PZ Dunajská Streda (ďalej len „poverený príslušník PZ“) uznesením pod č.: ČVSXXXXX zo dňa 28.12.2013 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX vyplynulo, že obvinený si neplnila svoju vyživovaciu povinnosť voči nej, ako dospelej dcére za obdobie od 1.1.2013 až do februára 2014. Vo svojej výpovedi zo dňa 30.1.2014 (č.l. 20) uviedla, že obvinený mu uhradila výživné a to v celom rozsahu a už nemá žiadnu zaostalosť na výživnom. V mesiaci február 2014 jej taktiež exekutórsky úrad zaslal sumu vo výške XXXXX,- Eur. Obvinený sa k skutku v plnom rozsahu priznal a svoje konanie oľutoval. Do vyšetrovacieho spisu boli zabezpečené fotokópie poštových poukážok (č.l. 31-35), z ktorých vyplýva, že obvinený svoju zaostalosť na výživnom vyrovnal. V mesiaci december 2013, január 2014 zaplatil zaostalé výživné, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Zuzana Kapraľová
prokurátorka